Υπότιτλοι *OFFiCiAL opensubtitles
ΔΥΤΙΚΗ ΑΦΡΙΚΗ 1823
Το αφρικανικό βασίλειο της Δαχομέης βρίσκεται σε κρίσιμη καμπή.
Ένας νέος βασιλιάς, ο Γκέζο, μόλις ανέλαβε την εξουσία.
Ο εχθρός τους, η αυτοκρατορία Όγιο, ένωσε δυνάμεις με τη φυλή Μάχι
για να πωλούν αιχμαλώτους από τη Δαχομέη σε Ευρωπαίους δουλέμπορους,
ένα διαβολικό εμπόριο που έμπλεξε τα δύο έθνη σε έναν φαύλο κύκλο.
Οι πανίσχυροι Όγιο έχουν καινούρια όπλα και άλογα,
αλλά ο νεαρός βασιλιάς έχει το δικό του τρομερό όπλο.
Μια ομάδα επίλεκτων πολεμιστριών, τις Αγκοτζίε,
των οποίων ηγείται η στρατηγός Νανίσκα.
Αυτές μόνο οι πολεμίστριες στέκονται ανάμεσα στους Όγιο
και τον αφανισμό της Δαχομέης.
ΧΩΡΙΟ ΤΩΝ ΜΑΧΙ
Αγκοτζίε!
Κάτω!
Πού είναι οι αιχμάλωτοι;
Πού είναι οι δικοί μας;
Αγρότες είμαστε. Δεν πήραμε κανέναν!
Μιγκάνον.
Θα γυρίσετε σπίτια σας.
Άλογα.
Αυτό σημαίνει πολεμιστές Όγιο.
Ποια είναι;
Η μάνα μου.
Θα σας γυρίσουμε στο χωριό σας. Ο πατέρας σου...
Τον πούλησαν.
Και τους αδερφούς μου.
Τους πούλησαν όλους.
Μιγκάνον. Οι κρατούμενες είναι έτοιμες να ξεκινήσουν.
Φέρτε μου πιο δυνατές πολεμίστριες.
ΒΑΣΙΛΕΙΟ ΤΗΣ ΔΑΧΟΜΕΗΣ
Ευχαριστώ.
Νάουι!
Ναι;
Πες στη μητέρα σου να 'ρθει για το φόρεμα.
Ποιο φόρεμα;
Το νυφικό σου φόρεμα.
Θα σε κάνω όμορφη.
Πες της.
Σου βρήκαν καινούριο ταίρι;
Δεν ξέρω τι είναι αυτά που λέει.
Έρχονται.
Πάμε.
Κόρη μου! Καλωσόρισες στο σπίτι!
Έλα δω!
Κόρη! Έλα!
Αδερφή μου!
Μητέρα!
Πόσο χαίρομαι που σε βλέπω.
Μα θέλω να δω.
Ο βασιλιάς δεν μας επιτρέπει να κοιτάμε τις Αγκοτζίε.
Νανίσκα.
Είναι μια νίκη.
Ήρθαν για σένα.
Δεν ξέρουν πως έρχεται ένα κακό.
Ξέρουν ότι θα τους προστατέψεις.
Θέλω να μιλήσω στον βασιλιά.
Μόνο συζύγους δέχεται σήμερα.
Πες του. Θα περιμένω.
Οι Αγκοτζίε πίνουν από τα κρανία των αντρών που σκότωσαν.
Όχι.
Τους κόβουν τα κεφάλια
και λιώνουν το δέρμα σε καζάνια που βράζουν.
Αδερφή μου!
-Αδερφή μου! -Νάουι!
Έχουμε έναν επισκέπτη.
Ένας πλούσιος από την Κανά.
Έλα.
Έλα!
Μπορεί να 'ναι ωραίος.
Έχω τρία χωράφια με φοίνικες.
Θα δουλέψεις.
Δεν μιλάς στον σύζυγό σου;
Στο σπίτι μου, θα μάθεις να υπακούς.
Νάουι!
Συγχώρησε την κόρη μου.
Οι φήμες ήταν σωστές.
Αυτό...
το κορίτσι είναι άχρηστο.
Αφέντη Αμπάντε.
Έλα!
Θέλω να δώσω την κόρη μου στον βασιλιά.
Κανένας δεν την παίρνει.
Δεν παντρεύομαι έναν γέρο που θα με δέρνει!
Πήγαινε στον πόλεμο, τότε.
Θα καταλάβεις τι σημαίνει πόνος.
Πέρασε.
Στο παλάτι δεν χρειάζεται να κοιτάς χαμηλά.
Έλα.
Κλείσε το στόμα σου.
Μοιάζεις σαν ψάρι.
Τι 'ναι εκεί μέσα;
Λουλάκι.
Τι νόμιζες πως ήταν;
Κεφάλια.
Όχι.
Εκείνα είναι τα κεφάλια.
Άντρες που επιτέθηκαν στο χωριό.
Οι υπόλοιποι θα πουληθούν στην Ουίντα.
Μόνο στους ευνούχους επιτρέπεται η είσοδος όταν σκοτεινιάσει.
Πέρα από αυτό το τείχος, είναι ένα παλάτι για γυναίκες.
Έλα.
Πηγαίνετε να πλυθείτε.
Όγιο! Το βλέπετε αυτό;
Οι σύντροφοί σας δολοφονήθηκαν.
Από γυναίκες.
Η Δαχομέη πήρε πολύ θάρρος με τον καινούριο της βασιλιά.
Αγάπες μου.
Αγάπη μου.
Νανίσκα, έλα μαζί μου.
Γιατί πάντα προτιμά εκείνη;
Έρχεται εδώ ελεεινή, δεν δείχνει κανέναν σεβασμό.
Τον υπερασπίστηκε στο πραξικόπημα.
Τον ανέβασε στον θρόνο.
Εσύ τι έκανες;
Κλειδώθηκες σ' ένα ντουλάπι.
Οι Όγιο μπήκαν στη γη μας.
Καταπάτησαν την ειρήνη.
Όταν έρθουν για τον φόρο,
δεν θα πληρώσουμε.
Θα επιτεθούν.
Μιγκάν, οι Όγιο μας τυραννούν απ' τον καιρό του πατέρα μου.
Δεν βαρέθηκες;
Αυτό γίνεται επειδή φοβόμαστε τη δύναμή τους.
Εξαιτίας του φόβου.
Βασιλιά μου, είναι ένα έθνος διπλάσιο από εμάς,
με άλογα και πιο πολλά μουσκέτα.
Πρέπει να ετοιμάσουμε τον στρατό μας.
Οι Αγκοτζίε είναι έτοιμες.
Πόσες χάσατε στην τελευταία μάχη;
Ενάντια στους ταπεινούς Μάχι;
Βασιλιά μου.
Ακούω φήμες για έναν καινούριο στρατηγό.
Η τελευταία επίθεση ήταν μόνο απειλές. Τίποτα περισσότερο.
Συμφωνώ.
Η Δαχομέη ευημέρησε στην ειρήνη. Και οι Όγιο επίσης.
Το δουλεμπόριο είναι ο λόγος που ευημερούμε.
Αλλά με ποιο τίμημα;
Είναι δηλητήριο που μας σκοτώνει αργά. Οι Ευρωπαίοι το ξέρουν αυτό.
Έρχονται στη γη μας για ανθρώπινο φορτίο.
Έρχονται για να εμπορευτούν. Τους πουλάμε αυτό που θέλουν.
Γιατί πουλάμε τους αιχμαλώτους μας;
Για όπλα;
Να πουλήσουμε κι άλλους, ν' αγοράσουμε κι άλλα όπλα;
Είναι ένας σκοτεινός κύκλος χωρίς τέλος.
Δεν είναι αυτός ο τρόπος.
Τα πνεύματα μίλησαν. Η Ιφά ζητά φως.
Και τι προτείνεις, Νανίσκα;
Έχουμε άλλα να πουλήσουμε.
Χρυσό. Φοινικέλαιο.
Να διπλασιάσουμε τη σοδειά.
Θέλει να μας κάνει έθνος ζητιάνων.
Θέλω η Δαχομέη να επιβιώσει.
Οι θεοί μας έφεραν καινούριο βασιλιά.
Έναν βασιλιά που φοβούνται.
Κανένας δεν φοβάται έναν αγρότη.
Ήδη αρχίσαμε να συγκεντρώνουμε τον φόρο.
Να πληρώσουμε για να κερδίσουμε χρόνο.
Υπόσχομαι
ότι θα είναι η τελευταία φορά.
Όσο για το φοινικέλαιο, Νανίσκα,
δείξε μου.
Δείξε μου πόσο μπορείς να παράγεις και θα δούμε.
Μιλάς μυστικά στον βασιλιά.
Θέλεις να με απομονώσεις.
Αν ο βασιλιάς με σέβεται, είναι επειδή το κέρδισα αυτό.
Με λένε Αμένζα.
Ήρθατε στο παλάτι του Γκέζο,
που είναι ο ένατος μονάρχης του έθνους της Δαχομέης,
απόγονοι της λεοπάρδαλης Αγκασού,
αγαπημένοι των δίδυμων θεών, Μαού και του αδερφού της Λίσα.
Σας κάλεσαν να μπείτε στη βασιλική φρουρά.
Πολεμάμε ή πεθαίνουμε.
Πολεμάμε για τη Δαχομέη.
Για τις αδερφές μας.
Για τον μεγάλο βασιλιά μας.
Θα σας σέβονται.
Θα πληρώνεστε για τη δουλειά σας.
Θ' ακούγεται η γνώμη σας.
Καμιά φυλή ή βασίλειο στην Αφρική δεν παραχωρεί αυτό το προνόμιο.
Γι' αυτή την τιμή,
ζούμε τη ζωή μας σε αυτά τα τείχη του παλατιού.
Δεν θα δεχτούμε ποτέ σύζυγο.
Δεν θα γεννήσουμε παιδιά.
Γυναίκες των Μάχι,
δεν θα πάθετε κακό για τις αμαρτίες των αντρών σας.
Προσφέρω σ' εσάς και τη φυλή μας μια επιλογή.
Όποια γυναίκα δεν θέλει να μείνει,
μπορεί να φύγει.
Μην αγγίζεις το όπλο άλλης πολεμίστριας.
Προπαντός εκείνο.
Είναι καταραμένο.
Η Έσι δεν θα μπορούσε να πετύχει ούτε ελέφαντα σε πανικό.
Γύρνα την πλάτη να δεις πόσο καλό είναι το σημάδι μου.
Εγώ;
Πέρασα τον ελεύθερο χρόνο μου στο ποτάμι ώσπου βρήκα την τέλεια ακονόπετρα.
Τη λείανε ο καταρράκτης.
Τ' ακονίζει σαν αγκάθια.
Τους βγάζεις τα μάτια κι η μάχη τελειώνει.
Χρησιμεύουν για να πειθαρχείς τις εκπαιδευόμενες.
Γιατί δεν πλύθηκες; Βρομάς σαν πτώμα.
Άφησα τις άλλες να πάνε πρώτες.
Πρώτος κανόνας της εκπαίδευσης:
Πάντα να υπακούς την Ιζόγκι.
Εγώ είμαι η Ιζόγκι.
Συγγνώμη.
Μπορείς να μείνεις.
Είσαι αιχμάλωτη που ελευθερώσαμε;
Όχι. Ο πατέρας μου μ' έφερε δώρο στον βασιλιά.
Ο πατέρας σου είναι πλούσιος; Πρέπει να 'ναι.
Αλλιώς θα σε πουλούσε σε πλούσιο σύζυγο.
Προσπάθησε.
Δεν θέλω σύζυγο.
Θέλω να γίνω πολεμίστρια. Αγκοτζίε.
-Πόσων χρονών είσαι; -Δεκαεννιά.
Φαίνεσαι παιδί.
Δουλεύω σκληρά. Πιο σκληρά απ' όλους.
Πολλές ξεροκέφαλες κόρες τις παρατάνε στο παλάτι.
Συνήθως αποτυχαίνουν.
Όλη μας τη ζωή μας λένε ιστορίες για τις Αγκοτζίε.
Ότι έχετε μαγεία.
Εμένα μου φαίνεσαι σαν απλή γριά.
Στη μάχη δεν θες μαγεία.
Θες ικανότητες.
Θα δούμε αν έχεις καμία.
Δεν είμαι πολεμίστρια.
Γιατί έμεινες τότε;
Δεν έχω πού αλλού να πάω.
Είσαι μια Μάχι.
Γιατί έμεινες;
Εδώ θα είμαι ο κυνηγός, όχι το θήραμα.
Σήμερα παίρνετε το πρώτο σας όπλο.
Δεν είναι καλό.
Καλό.
Ξανά.
Το σκοινί δεν είναι όπλο.
Θέλεις διαφορετικό όπλο;
Σήκω.
Πήγαινε να πάρεις το κεφάλι του στρατιώτη.
-Ζητώ συγγνώμη. -Κάν' το.
Δούλεψε το σκοινί.
Τσετσέ.
Ποια είναι η Τσετσέ;
Εσύ. Μυγούλα.
Κανέναν δεν αφήνεις σε ησυχία.
Αλλά δεν ξέρεις πού πηγαίνεις.
Χρειαζόμαστε έξυπνες πολεμίστριες. Οι χαζές πεθαίνουν γρήγορα.
Δεν είμαι χαζή.
Δείξε μου, λοιπόν.
Πρέπει να εκπαιδευτείς διαφορετικά.
Οι ασκήσεις είναι παιχνίδι.
Παιχνίδι όπως τότε που ήσουνα παιδί.
Δεν με άφηναν να παίζω.
Μ' έβαζαν να δουλεύω.
Λυπητερή ιστορία.
Δεν ξέρεις τίποτα.
Όταν ήμουν δεκατεσσάρων,
η μάνα μου έβαλε μια πινακίδα για να πουλήσει την παρθενιά μου.
Ήρθε ο πρώτος και φώναξα τη μάνα μου,
αλλά αυτή δεν ήρθε.
Ήρθε ο δεύτερος και παραπονέθηκε που έκλαιγα,
κι αυτή μ' έδειρε.
Ήρθε ο τρίτος και τον έκαψα μ' ένα κάρβουνο.
Η οικογένειά σου ήταν σκληρή.
Όπως ήταν κι η μάνα μου.
Σε κάνει να κλαις.
Αλλά είναι καλύτερα να γελάς. Ναι;
Έχεις καινούρια οικογένεια.
Εκπαιδευόμενες, θα σας προετοιμάσουμε για την τελική δοκιμασία.
Θα επιδείξετε τις ικανότητές σας στον βασιλιά.
Όσες περάσουν τη δοκιμασία, θα γίνουν Αγκοτζίε.
Όσες αποτύχουν, θα φύγουν απ' το παλάτι και δεν θα γυρίσουν.
Κοίτα κατάσταση.
Οι Όγιο θα σε πιάσουν. Θα σε κρεμάσουν ανάποδα, θα σε σφάξουν.
Χρησιμοποίησε τα πόδια σου.
Σήκω. Περιμένεις να πεθάνεις.
Εκπαιδευόμαστε για μαγείρισσες;
Σώμα κόβετε, όχι γλυκοπατάτα.
Χτυπάτε με θέληση!
Έτοιμες.
Πυρ!
Ωραία, Οντέ.
Νάουι, κουνιέσαι σαν χελώνα.
-Αγκοτζίε! -Γου Σούου!
Φάμπε. Δείξε μου πώς να δένω το σκοινί.
Ποτέ.
Είναι το μόνο που κάνω καλύτερα από σένα.
Οντέ. Κοίτα τη.
Είδες την Ιζόγκι;
Με το μαχαίρι εδώ.
Στεκόταν και δεν κουνιόταν αν και πονούσε.
-Θα γίνω σαν εκείνη. -Ναι, φίλη μου.
Δυνατή σαν εκείνη.
Με μαχαιρώνεις, σε μαχαιρώνω.
Ανάποδο χτύπημα.
Ποια σκέφτηκε αυτό το κόλπο;
-Θα τιμωρηθείτε όλες. -Εγώ το σκέφτηκα.
-Όλες το σκεφτήκαμε. -Όχι.
Εγώ το σκέφτηκα. Ζητώ συγγνώμη.
Άλλη μια φορά.
Γυρίστε στον στρατώνα.
Πώς κάνεις αυτή την έκρηξη;
Δεν χρειάζεσαι πυροβόλο για το μπαρούτι. Μόνο μια σπίθα.
Σ' αρέσουν τα πυροβόλα;
Ευχαριστιέσαι την εκπαίδευση με τους άντρες;
Σε βλέπω που ερωτοτροπείς.
-Δεν επιτρέπεται; -Το ξέρεις πως όχι.
Γιατί;
Οι άντρες στρατιώτες έχουν γυναίκες και παιδιά.
Στις Αγκοτζίε απαγορεύεται.
Είναι δίκαιο αυτό;
Τόσο υπεροπτική ήσουν στην οικογένειά σου; Γι' αυτό σ' έδωσαν.
Εσύ είσαι υπεροπτική.
Εγώ είμαι στρατηγός.
Το κέρδισα αυτό.
Εσύ δεν έχεις κερδίσει τίποτα.
Θα 'πρεπε να σε διώξω.
Έχω δει πολεμίστριες να πεθαίνουν επειδή δεν είχαν πειθαρχία.
Η εύκολη ζωή τους δεν τις προετοίμασε για τη ζωή των Αγκοτζίε.
Εγώ δεν είχα εύκολη ζωή.
Σε παρακαλώ.
Θέλω να μείνω εδώ με τις άλλες. Θέλω να πολεμήσω για τον βασιλιά μου.
Σε παρακαλώ.
Τα δάκρυά σου
δεν σημαίνουν τίποτα.
Για να γίνεις πολεμίστρια, σκότωσε τα δάκρυά σου.
Πήγαινε.
Είσαι αιχμάλωτη Μάχι.
Αυτό θα 'σαι πάντα.
Τι είπες;
-Σκότωσε τους δικούς μας. -Κι εσύ τους δικούς μου.
Κι εγώ ήρθα εδώ αιχμάλωτη.
Νομίζεις πως είσαι καλύτερη από μένα;
Όχι, Ατζάχι.
Αν περάσεις την τελική δοκιμασία, είσαι μια από μας.
Απ' όπου κι αν έρχεσαι.
Ε, Τσετσέ.
Τρώγε. Η Νανίσκα προτιμάει τις δυνατές.
Ο πρώτος κανόνας εκπαίδευσης;
Πάντα να υπακούς την Ιζόγκι.
Έλα μαζί μου.
Πιες.
Τι είναι;
Το μόνο που φέρνουν οι άσπροι και αξίζει.
Το λένε "ουίσκι".
Ορίστε.
Βρήκαμε τρόπο να ησυχάζουμε την Τσε.
Με τη γλώσσα που έχεις θα σε στείλουν πίσω στο χωριό σου.
Γιατί προκαλείς τη Μιγκάνον;
Αν σωπαίνω, δεν θα με δει.
Νομίζεις, έχει χρόνο να σκέφτεται εσένα;
Σκέφτεται τον κόσμο.
Ίσως μια μέρα να γίνει η Πότζιτο.
Η Γυναίκα Βασιλιάς;
Χρόνια έχουμε ν' αποκτήσουμε μία.
Ο αδερφός του δεν την τίμησε,
αλλά ο βασιλιάς Γκέζο πιστεύει στην παράδοση.
Στους δίδυμους θεούς, τη Μαού και τον Λίσα.
Γυναίκα και άντρας.
Ίσοι.
Ο Γκέζο θα ονομάσει μια Γυναίκα Βασιλιά.
Για τους θεούς. Και τους ανθρώπους.
Αυτό είναι που θέλει η Μιγκάνον;
Δεν μπορώ να ξέρω.
Αλλά στο παλάτι είναι θρύλος.
Την αιχμαλώτισαν νεαρή πολεμίστρια.
Την είχαν για πεθαμένη.
Αλλά εκείνη γύρισε
με τα κοφτές των μπάσταρδων Όγιο κρεμασμένα στις ζώνες της.
Το ξέρεις πως μισώ αυτό το ποτό.
Ο βασιλιάς πίνει ό,τι του δώσω.
Ο βασιλιάς είναι νέος.
Φέρνει την ανόητη γυναίκα του στο συμβούλιο.
Η Σαντέ.
Είναι φιλόδοξη.
Πες μου τ' όνειρο, Νανί.
Διαλύεται η μαγεία του αν πεις τις λέξεις.
Είμαι στη ζούγκλα.
Κάτι υπάρχει εκεί έξω, μέσα στο σκοτάδι.
Ένα άγριο ζώο. Θυμωμένο.
Μυρίζω τον ιδρώτα του, τον φόβο του.
Πώς μοιάζει αυτό το άγριο ζώο;
Δεν ξέρω.
Εκείνη τη στιγμή ξυπνάω.
Το όνειρο είναι προειδοποίηση, έτσι;
Πρέπει να ρωτήσουμε τον Λέγκμπα.
Όχι. Όχι τους σπόρους.
Μην τους λες "σπόρους".
Είναι ιεροί.
Ο εχθρός συγκεντρώνεται.
Προσπάθησε πιο πολύ.
Βλέπω φωτιά.
Κάτι ή κάποιον απ' το παρελθόν σου.
Αυτά είναι ανοησίες.
Και το φάρμακό σου. Δεν είμαι κουρασμένη.
Πήγαινε στον βωμό.
Άσε δώρα για τους πεθαμένους.
Κάν' το.
Αν δεν σέβεσαι την Ιφά, σεβάσου τ' όνειρό σου.
Είμαι ο στρατηγός Ομπά Αντέ.
...την εκτίμηση του βασιλιά των Όγιο.
Δώρα για το βασίλειο των Όγιο, όπως το θέλει η παράδοση.
Νανίσκα.
-Είναι λιγότερα απ' την άλλη φορά. -Λες να μην το βλέπαμε;
Λες να μην καταλάβαμε ότι εσύ διέταξες την επιδρομή;
Για να συμπληρώσεις τις ελλείψεις σας, θα δεχτώ κάτι ακόμα στον φόρο.
Σαράντα Αγκοτζίε.
Όχι πολύ μεγάλες.
Κι αν αρνηθώ;
Δεν θα χρησιμοποιείτε το λιμάνι της Ουίντα.
Το λιμάνι ανήκει στη Δαχομέη.
Εμείς πήραμε τον έλεγχο. Ανήκει σ' εμάς τώρα.
Δεν περίμενα να φέρετε τ' άλογά σας στο οροπέδιο.
Αν τα τσιμπήσουν οι μύγες, θα πάθουν αρρώστια του ύπνου.
Μερικές φορές ένα ποντίκι μπορεί να νικήσει έναν ελέφαντα.
Απειλείς τους Όγιο, σφετεριστή;
Να σέβεσαι τον βασιλιά!
Μιγκάν.
Ο καινούριος στρατηγός ρίχνει δόλωμα.
Δεν θα δεχτούμε την ανοησία του.
Να μιλήσουμε.
Είκοσι Αγκοτζίε.
Θα διαλέξουμε εμείς.
Θα τις πάμε στην Ουίντα να τις παραδώσουμε.
Και το λιμάνι θα μείνει ανοιχτό για μας.
Αφήνω τον Μπομά να ευχαριστηθεί το τραπέζι που ετοιμάσατε.
Στην Ουίντα θα περιμένω.
Ομπά.
Νανίσκα.
Τι έγινε;
Οι σπόροι σου τελικά είχαν δίκιο.
ΛΙΜΑΝΙ ΤΗΣ ΟΥΙΝΤΑ
Δεν μπορώ να το πιστέψω.
Έφτασα επιτέλους.
Είναι ένας άγριος τόπος.
Δεν θα είναι της αρεσκείας σου
μετά τις ανέσεις της ανατροφής σου.
Μπορώ να πω το ίδιο για το πλοίο σου.
Μόνο πλοία για σκλάβους έρχονται σ' αυτές τις ακτές.
Και θα τις διοικήσω σαν τον πατέρα μου.
Ο πατέρας σου έχει ένα τυπογραφείο. Είναι το μόνο που ξέρεις.
Έλα.
Να δούμε την πόλη.
Αγκοτζίε.
Ήρθαν οι Αγκοτζίε.
Είναι...;
Οι Αμαζόνες της Δαχομέης.
Παρθένες πολεμίστριες.
Οι πιο αδίστακτες στην Αφρική.
Φέρνουμε φόρο απ' τον βασιλιά Γκέζο.
Οι πολεμιστές της Δαχομέης δεν είναι αρκετά άντρες.
Χρησιμοποιούν τις γυναίκες τους.
Δεν το θέλουν οι θεοί.
Θα είναι πολύ χρήσιμες στους άντρες μου.
Κάνεις λάθος.
Οι πολεμίστριες δεν είναι ο φόρος σας.
Αυτός είναι ο φόρος σας.
Να το μάθουν όλοι:
Ο μεγάλος και δυνατός βασιλιάς Γκέζο δεν φοβάται κανέναν!
-Όγιο! -Όγιο!
Σηκώστε την πύλη!
Μιγκάνον!
Εμπρός!
Φεύγουμε.
Γιατί δεν ακολούθησες το σχέδιο; Έπρεπε να πας στις βάρκες.
Έρχονταν οι στρατιώτες κι αν δεν γύριζα...
Για να γίνεις ηρωίδα; Να πολεμάς μόνη και ν' αγνοείς τις διαταγές;
Δεν θα γλίτωνες.
Νάουι.
Εσύ κινδύνεψες να σε πιάσουν που δεν με υπάκουσες.
Είμαστε Αγκοτζίε.
Δεν πολεμάμε μόνες. Κινούμαστε μαζί για έναν στόχο.
Μόνη είσαι αδύναμη.
Μόνη σκοτώνεσαι ή και χειρότερα.
Τώρα είδατε τα μπαρακούν.
Μια αιχμαλωτισμένη Αγκοτζίε είναι σκλάβα.
Τη χρησιμοποιούν οι άντρες.
Την αφήνουν να σαπίσει.
Καλύτερα να πεθάνεις.
Να κόψεις τον λαιμό σου.
Δεν θα σε αμφισβητήσω ποτέ μπροστά στις άλλες,
όμως εσύ δεν ακολούθησες το σχέδιο.
Μόνο ένα σχέδιο είχα απ' την αρχή, Αμένζα.
Να του πάρω το κεφάλι.
Νανίσκα, εγώ...
Νανίσκα.
Έλα μέσα.
Άκουσα ότι είχες μια νίκη.
Νανίσκα, πιστεύω πως κάναμε λάθος αρχή.
Θέλω να είμαι φίλη σου.
Μπορώ να σε βοηθήσω. Μ' ακούει ο βασιλιάς.
Να τον υπηρετήσουμε μαζί.
Να φροντίσουμε να γίνει πιο ισχυρός.
Εσύ θέλεις να γίνεις ισχυρή.
Να μένεις φυλαγμένη και πλούσια στο ωραίο σου παλάτι.
Οι πολλές αλλαγές είναι επικίνδυνες.
Τα είπα αυτά στον σύζυγό μου.
Οπότε σύντομα θα μάθουμε ποια απ' τις δύο ακούει.
Αυτό το χωράφι παράγει χιλιάδες βαρέλια φοινικέλαιο.
Αν έχουμε σοδειά από πολλά χωράφια, θα 'χουμε συνεχόμενη προμήθεια.
Πρώτη φορά βλέπω έναν δρόμο, Νανίσκα.
Αλλά κοίτα αυτό.
Τώρα βλέπω.
Όραμα είναι να βλέπεις αυτό που άλλοι δεν βλέπουν.
Αλλά κηρύξαμε πόλεμο.
Θα κατακτήσουμε τους Όγιο και θα επεκτείνουμε τη γη μας.
Νανίσκα, θα γίνουμε το μεγαλύτερο βασίλειο στην Αφρική.
Ναι, βασιλιά μου.
Αλλά να μη γίνουμε αυτοκρατορία που πουλάει τον λαό της.
Να γίνουμε αυτοκρατορία που αγαπάει τον λαό της.
Ο αδερφός μου πούλησε τους δικούς μας.
Δεν θα το κάνω ποτέ.
Ακόμα κι αν δεν είναι της Δαχομέης, είναι λαός μας.
Οι άσπροι έφεραν την ανηθικότητα.
Δεν θα σταματήσουν ώσπου να υποδουλώσουν ολόκληρη την Αφρική.
Προχώρα.
Το αγγλικό ναυτικό περιπολεί τώρα σ' αυτά τα νερά.
Επιτίθενται και παίρνουν το φορτίο μας.
Ο πόλεμος μεταξύ φυλών δεν με αφορά.
Ο δικός σας με τη Δαχομέη δεν είναι δικός μας.
Θα λήξει σύντομα.
Οι Μάχι, οι Έγκμπο είναι μαζί μας.
Την πανσέληνο θα πάμε στην πόλη τους
και θα την πάρουμε.
Η Ουίντα είναι ανοιχτή.
Θα πάρετε το φορτίο σας.
Θέλεις να δεις τη Δαχομέη;
Πρέπει να φύγουμε τώρα.
Πριν χαθεί για πάντα.
Σάντο!
Δεν είναι αστείο αυτό!
Πήρες τα ρούχα μου.
Γύρνα στην Ουίντα, δουλέμπορε. Γυμνός σαν αυτούς που πουλάς.
Δεν είμαι δουλέμπορος.
Με καταλαβαίνεις;
Η μητέρα μου ήταν απ' τη Δαχομέη.
Δεν μοιάζεις να 'σαι απ' τη Δαχομέη.
Ο πατέρας μου είναι άσπρος.
Οπότε είσαι απ' τη Δαχομέη, και δεν είσαι.
Και άσπρος,
αλλά δεν είσαι.
Μπορείς να μου δώσεις το παντελόνι μου;
Σε είδα στην Ουίντα.
Γιατί ήρθες στη ζούγκλα;
Πηγαίνω στη Δαχομέη.
Μου είπε πολλά γι' αυτή η μητέρα μου.
Μπορεί να σε δω εκεί.
Αν σου επιτρέψουν να μπεις στο παλάτι.
Με λένε Μαλίκ.
Μαλίκ!
Το νερό είναι καλό;
Δεν μ' αρέσει ο νεαρός καπετάνιος.
Κάνει σαν φουσκωμένος κόκορας.
Επιτέλους συμφωνούμε.
Άργησες, Σάντο!
Κρύφτηκες!
Τα Πορτογαλικά σου είναι άψογα, μεγαλειότατε.
Ο πατέρας μου στέλνει χαιρετίσματα.
Τώρα έγινες καπετάνιος;
-Sim. -Πολύ καλά.
Με δίδαξε καλά.
Δώρα.
Για σένα.
Μπράβο.
Σε ευχαριστώ.
Αυτός είναι ο Μαλίκ.
Πήραν αιχμάλωτη τη μητέρα του από τη Δαχομέη.
Και τη μητέρα μου πήραν.
Την πούλησε ο αδερφός μου.
Έστειλα πολλούς στη χώρα σου για να τη βρουν,
και θα τη φέρουν πίσω.
Πρέπει.
Κι αν βρουν τη μητέρα σου, θα φέρουν κι εκείνη πίσω.
Μόλις την έθαψα.
Ήταν τελευταία της επιθυμία να τη φέρω στην πατρίδα της.
Στον τόπο της που ήταν ελεύθερη.
Αυτή είναι η πατρίδα σου.
Είναι δική σου.
Και ήρθατε τη σωστή μέρα.
Οι υπέροχες Αγκοτζίε μας περνούν την τελική δοκιμασία.
Γι' αυτό, σας παρακαλώ, καθίστε.
Ελάτε. Καθίστε.
Ετοιμάστε τους καθίσματα.
Πολύ ωραία.
Ας αρχίσουμε!
Εμπρός.
Μη φοβάστε.
Το κεφάλι ψηλά.
Είμαστε ασυγκράτητες στη μάχη.
Φάμπε.
Όχι, όχι, όχι.
Έλα.
Έλα. Έλα. Έλα.
Υπότιτλοι *OFFiCiAL opensubtitles
Έλα.
Έλα, έλα, καλή μου. Έλα, έλα, έλα.
Ποιο είναι τ' όνομά σου;
Με λένε Νάουι, βασιλιά μου.
Νάουι.
Είσαι όμορφη όσο και ατρόμητη.
Αν δεν ήταν τόσο ικανή, θα την έπαιρνα για σύζυγο.
Στη νικήτρια!
Οι θεοί θα σε ευλογήσουν. Οι θεοί θα σε φυλάξουν.
Συγχαρητήρια σε όλες σας.
Είστε οι πιο ισχυρές πολεμίστριες της Αφρικής.
Καλωσορίσατε στη βασιλική φρουρά.
Αγκοτζίε!
Μείνε ακίνητη.
Ευχαριστώ.
Γιατί γύρισες για να βοηθήσεις τη Φάμπε; Θα μπορούσες να χάσεις.
Η Φάμπε είναι φίλη μου. Θέλω να μείνει.
Πρέπει να περάσει τη δοκιμασία.
Για να είναι χρήσιμη, πρέπει να τα καταφέρνει μόνη της.
Δεν θα βοηθούσες τη φίλη σου, Μιγκάνον;
Την Αμένζα;
Θα την πατούσα στο κεφάλι για να κερδίσω.
Τα πρώτα σου σημάδια. Τα σημάδια μιας πολεμίστριας.
Βλέπεις;
Θ' αποκτήσεις πολλά ακόμα.
Φρόντισε
να βγουν όλα τ' αγκάθια.
Εδώ. Εδώ.
Εδώ.
Τι είναι αυτό;
Ο πατέρας μου το 'λεγε σημάδι του διαβόλου.
Το είχα όταν με διάλεξε στο ορφανοτροφείο.
Είσαι ορφανή;
Μα ο πατέρας σου...
Με υιοθέτησε.
Τελικά δεν ήμουνα η κόρη που ήθελε.
Νανί;
-Τι το έκανες; -Το ποιο;
-Μου είπες να μη σου πω. -Ρωτάω.
Είπες πως θα ρωτούσες και μ' έβαλες να ορκιστώ.
Αμένζα!
Δεν είμαι υπηρέτριά σου, Νανίσκα.
Την έδωσα στους ιεραπόστολους.
Ποιους ιεραπόστολους;
Τους προσπεράσαμε στον δρόμο.
-Πού την πήγαν; -Δεν μπορώ να ξέρω.
-Ποια κατεύθυνση πήραν; -Ακολούθησα τη διαταγή σου.
Να σε απαλλάξω από το βάρος.
Και αποφάσισα να τη δώσω.
-Αυτά ξέρεις μόνο; -Ναι!
Δεν σου λέω ψέματα.
Γιατί μου κάνεις αυτές τις ερωτήσεις μετά από τόσο καιρό;
Επειδή η Νάουι είναι ορφανή;
Δεν είναι δυνατόν να νομίζεις πως...
Φυσικά και όχι.
Όχι.
Οι θεοί δεν είναι τόσο σκληροί.
Μίλα τη γλώσσα μου όταν είσαι στο παλάτι μου.
Η γυναίκα σου, η Σαντέ, είπε ότι θέλεις να σταματήσεις το εμπόριο.
Δεν μιλάει εκ μέρους μου.
Θα τιμωρηθεί επειδή το νομίζει αυτό.
Λέει ότι είναι επιθυμία της στρατηγού σου και όχι δική σου.
Οι στρατηγοί μου υπακούν τις επιθυμίες μου.
Επιθυμείς, λοιπόν, να πουλάς... φοινικέλαιο.
Επιθυμώ ο λαός μου να ευημερήσει όπως οι άνθρωποι στη χώρα σου.
Γκέζο, οι άνθρωποι στη χώρα μου ευημερούν
χάρη στο δουλεμπόριο.
Αυτό το εμπόριο σε έκανε πλούσιο.
Πλούσιο όσο ο βασιλιάς της Αγγλίας.
Αν σταματήσεις το εμπόριο, θα γίνεις ασήμαντος.
Βασιλιάς ίσως, αλλά...
βασιλιάς της λάσπης.
Όλοι αυτοί οι καπετάνιοι θα πάνε να εμπορευτούν αλλού.
Να εμπορευτούν Αφρικανούς;
Θα είσαι απροστάτευτος.
Απροστάτευτος;
Δεν έχω την αυταπάτη
ότι δεν μας βλέπετε μόνο σαν εμπόρευμα.
Αλλά είμαι βασιλιάς.
Με ή χωρίς τον σεβασμό σας.
Κι αν δεν μου είσαι πια απαραίτητος,
είσαι κι εσύ απροστάτευτος.
Μαλίκ.
Νάουι.
-Μπορώ να περάσω; -Όχι.
Κανένας άντρας δεν περνάει τους φοίνικες.
Στη Βραζιλία οι ξένοι άντρες κοιτούν τις γυναίκες του βασιλιά;
Στη Βραζιλία
οι γυναίκες καλύπτουν τα σώματά τους με μακριά μανίκια και φούστες.
Και πώς τρέχουν;
Θα στήσουμε σκηνές έξω από τα τείχη.
Έλα να με δεις.
Απόψε παίρνουμε όρκο αίματος.
Μετά.
Αν θέλεις μια κοπέλα να έρθει στη σκηνή σου,
μπορείς να πληρώσεις κοπέλες απ' την αγορά.
Όχι, θέλω μόνο να σου μιλήσω.
Μαλίκ!
Θα έρθεις να με δεις;
Αγκοτζίε!
Αίμα των αδερφών μας!
Κάνε μας αήττητες
Εσύ ζεις για μένα
Κι εγώ για σένα
Αίμα των αδερφών μας
Κάνε μας αήττητες
Εσύ ζεις για μένα κι εγώ για σένα
Αγκοτζίε
Τώρα είσαι αδερφή μου.
Θα 'μαι περήφανη να πολεμήσω στο πλευρό σου.
Θέλω να με διδάξεις.
Όπως σε διδάσκει η Μιγκάνον.
Θέλω κι εγώ να γίνω σπουδαία.
Για να γίνεις σπουδαία, πρέπει να συγκεντρωθείς.
Μη χάνεις την προσοχή σου.
Θα συγκεντρωθώ.
Στη δοκιμασία...
είδα τον άντρα απ' τη Βραζιλία που σου έγνεψε.
Ξέρεις αυτόν τον άντρα;
Τον συνάντησα στη ζούγκλα.
"Στη ζούγκλα".
Και τρέφεις αισθήματα γι' αυτόν;
Δεν μπορώ να ξέρω πώς αισθάνομαι για κείνον.
Θέλεις να σε διδάξω.
Είσαι δυνατή. Πιο πολύ απ' όσο φαντάζεσαι.
Μη δίνεις τη δύναμή σου σε άλλους.
Εννοείς να ερωτευτώ;
Ο έρωτας σε αποδυναμώνει.
Αλήθεια το πιστεύεις αυτό;
Δεν έχεις ερωτευτεί ποτέ;
Θα γίνω Μιγκάνον κάποια μέρα.
Δεν μπορείς να έχεις και τα δύο.
Σου αρκεί αυτό;
Αυτή είναι η ζωή που διαλέξαμε.
Καθεμιά επιβιώνει με τον δικό της τρόπο.
Θα βρεις τον δικό σου.
Η μητέρα μου ήταν σκλάβα.
Αυτό ήξερα μόνο για τους Αφρικανούς.
Ποτέ δεν ονειρεύτηκα πως ήμασταν...
βασιλιάδες...
και πολεμιστές.
Αλλά τώρα;
Βλέπω τη μεγαλοπρέπεια.
Βλέπω την ομορφιά.
Πιστεύω πως είσαι καλός άνθρωπος.
Δεν πρέπει να συμμαχείς με δουλέμπορους.
Μεγαλώσαμε μαζί.
Εκείνος, όμως, βλέπει την ομορφιά μας;
Νάουι, έρχονται οι Όγιο.
Είμαστε έτοιμες.
Όχι, όχι μόνο οι Όγιο.
Έρχονται κι άλλες φυλές.
Άκουσα τον στρατηγό να συνωμοτεί.
Πρέπει να το πούμε στη Μιγκάνον.
-Πρέπει να γυρίσω. -Νάουι, στάσου.
Αύριο θα φύγουμε.
Αυτός είναι ο Ογκού.
Είναι θάρρος και δύναμη.
Ίσως να σε φέρει πάλι κοντά μας.
Εγώ δεν έχω τίποτα να σου δώσω.
Θα σε πάω πίσω.
Μιγκάνον.
Άκουσα κάτι.
Ένας απ' τους άντρες που ήρθαν στο παλάτι, ο Μαλίκ,
λέει πως ο στρατηγός των Όγιο μεγαλώνει τον στρατό του με άλλες φυλές.
Θα επιτεθούν στη Δαχομέη.
Οι Όγιο τους έδωσαν κουράγιο.
Πού μίλησες με αυτόν τον άντρα, τον Μαλίκ;
Μου μίλησε μέσα απ' τους φοίνικες.
Τη νύχτα που ορκίστηκες πίστη στις αδερφές σου,
μίλησες κρυφά μ' έναν δουλέμπορο;
Δεν είναι δουλέμπορος. Η μητέρα του ήταν από τη Δαχομέη.
Τον υπερασπίζεσαι;
Το μαχαίρι είναι δώρο;
Πού είχες πάει;
Δεν πήγα πουθενά.
Έλα δω.
Εδώ.
Είσαι μια Αγκοτζίε.
Δεν μπορείς να πας με άντρα.
Νομίζεις πως έχεις τόση αξία που δεν θα σε διώξω;
Γιατί θα σε διώξω.
Δεν έχω τόση αξία.
Μη σκύβεις το κεφάλι. Μη!
Ξέρω την υπεροψία σου.
Συνεχίζεις ν' αψηφάς τους κανόνες.
Τι θέλεις από μένα;
Σήμερα απέδειξα πως είμαι η καλύτερη!
Δεν αρκεί να είσαι η καλύτερη.
Θα σε πιάσουν επειδή είσαι υπερόπτης και βλάκας.
Δεν είμαι εσύ.
Η Ιζόγκι μου είπε ότι σε αιχμαλώτισαν. Αυτό δεν θα το πάθω ποτέ!
Με βίαζαν πολλές φορές κάθε νύχτα.
Όταν έρχονταν, ήθελα μόνο να πεθάνω.
Μου τα πήραν όλα.
Ό,τι ήξερα.
Κι όταν επιτέλους απέδρασα, ήμουν έγκυος.
Έγκυος από κείνους τους άντρες.
Έπρεπε να μην ξαναδώ τις αδερφές μου, γι' αυτό κρυβόμουν.
Πλενόμουν μόνη μου. Και η κοιλιά μου μεγάλωνε.
Ήταν κορίτσι.
Είπα στην Αμένζα "Πάρ' το".
Όμως το αίμα, όλο κι έτρεχε.
Και η Αμένζα έτρεξε να βρει φάρμακο,
και με άφησε μαζί της.
Οπότε έκανα κάτι.
Έκανα ένα μικρό κόψιμο στο πίσω μέρος του αριστερού χεριού,
κι έχωσα ένα δόντι μέσα.
Ένα δόντι καρχαρία.
Δεν είμαι εγώ.
Είναι μιας μέρας δρόμο μακριά από το οροπέδιό μας.
Θα στρατοπεδεύσουν εκεί.
Περιμένουν να αμυνθούμε πίσω από τα τείχη μας.
Μας ξεπερνούν πολύ σε αριθμό.
Το μέγεθός τους τούς κάνει υπερόπτες και αργούς,
σαν τα όπλα τους.
Αλλά δεν χρειάζεσαι πυροβόλο για το μπαρούτι.
Χρειάζεσαι μόνο μια σπίθα.
Μερικές φορές ένας τερμίτης μπορεί να νικήσει έναν ελέφαντα.
Εμείς θα τους πάμε τον πόλεμο.
Αγκοτζίε!
Ενενήντα χρόνια,
η Δαχομέη έζησε κάτω από την τυραννία των Όγιο.
Όταν βρέχει,
οι πρόγονοί μας κλαίνε από τον πόνο που νιώσαμε
στα σκοτεινά αμπάρια των πλοίων που ταξίδευαν για μακρινές ακτές.
Όταν ο αέρας φυσάει,
οι πρόγονοί μας μάς ωθούν να πολεμήσουμε
ενάντια σ' όποιους μας υποδουλώνουν.
Όταν βροντά,
οι πρόγονοί μας απαιτούν να σπάσουμε τα δεσμά της αμφιβολίας απ' το μυαλό μας
και να πολεμήσουμε με θάρρος.
Πολεμάμε όχι μόνο για το σήμερα, αλλά για το μέλλον.
Είμαστε η λόγχη της νίκης.
Είμαστε η λεπίδα της ελευθερίας.
Είμαστε η Δαχομέη!
Αγκοτζίε!
Δεχόμαστε επίθεση! Επίθεση!
Πιάστε τα όπλα σας!
Είμαστε Όγιο!
Πού είναι ο Ομπά;
Υποχωρήστε!
Όγιο, υποχωρήστε!
Πάρτε την Αγκοτζίε.
Όγιο, τρέξτε!
Ο Ομπά θέλει την Αγκοτζίε.
Εμπρός, εμπρός, εμπρός!
Υποχωρούν!
Πολέμησες καλά,
μικρή μου αδερφή.
Τώρα ξεκουράσου.
Δεν είναι εδώ.
Κανένας δεν την έχει δει.
Φάμπε.
Απέτυχα.
Όχι.
Έμεινες ζωντανή.
Δεν είσαι δεμένη με κανέναν.
Πέσε.
Θες να ζήσεις;
Τώρα.
Πρέπει να βρούμε πλοίο.
Δεν θα γυρίσουμε στην πατρίδα;
Χάσαμε.
Στην πατρίδα θα πεθάνουμε.
Βάλτε αυτή να τη βλέπουν.
Θα πληρώσουν παραπάνω για τις πολεμίστριες.
Προχώρα!
Είπα προχώρα.
Κάντε πίσω!
Ανοίξτε χώρο για άλλον έναν.
Ιζόγκι.
Έλα, κάτσε.
Κάτσε.
Φάε.
Θα χρειαστούμε δυνάμεις για ν' αποδράσουμε.
Το χέρι μου είναι σπασμένο.
Ξέρω τι πρέπει να κάνω.
Αυτό που είπε η Μιγκάνον.
Θα κόψουμε τους λαιμούς μας.
Δεν θα τους κόψουμε.
"Μη φοβάστε.
"Το κεφάλι ψηλά.
"Είμαστε ασυγκράτητες στη μάχη."
Είσαι η Ιζόγκι.
Εσύ το είπες.
"Είμαστε ασυγκράτητες στη μάχη."
Έλα!
Βάλ' τα στη θέση τους.
Είσαι δυνατή για μυγούλα.
Και τώρα;
Μας πήγαιναν στα μπαρακούν.
Πόσες πήραν;
Τρεις, νομίζω.
Η Ιζόγκι;
Δεν την είδα.
Η Νάουι μου είπε να πέσω από το κάρο.
Η Νάουι;
Μιγκάνον. Ατζάχι.
Ο βασιλιάς σας καλεί.
Σας κάλεσα εδώ επειδή έχω διαλέξει Πότζιτο.
Η Πότζιτο είναι αγαπητή στον λαό.
Πρέπει να αξίζει τον θαυμασμό και την εμπιστοσύνη τους.
Πρέπει να μοιραζόμαστε το ίδιο όραμα για το μέλλον μας.
Ένα θαρραλέο μέλλον.
Γι' αυτόν τον λόγο,
διάλεξα τη Νανίσκα.
Είναι απλή πολεμίστρια!
-Κάτσε κάτω! -Τη χάλασε ο εχθρός!
-Κάτσε και σώπα! -Σαντέ!
Κελού, Έφε, πηγαίνετε να της μιλήσετε. Γρήγορα.
Θα γιορτάσουμε.
Θα φέρουμε την πόλη στο παλάτι και θα ετοιμάσουμε λαμπρό γεύμα.
Ετοιμαστείτε.
Μπράβο.
Βασιλιά μου, είναι μεγάλη τιμή.
Ίσως, όμως, να είναι νωρίς ακόμα.
Χάσαμε πολλούς πολεμιστές και ο λαός πενθεί...
Πενθεί;
Κανένας δεν πενθεί. Νικήσαμε. Απαλλαχτήκαμε από τον ζυγό.
Θέλω να αναζητήσω τις χαμένες Αγκοτζίε.
Κάποιες τις έπιασαν αιχμάλωτες. Θα τις πουλήσουν.
Η στιγμή που γύρευες είναι εδώ.
Λίγοι θυσιάστηκαν για τους πολλούς. Πρέπει να προχωρήσουμε.
Μπορώ να πάω μόνη μου.
Δεν με υπακούς, Νανίσκα.
Θεωρείς τον θαυμασμό μου αδυναμία;
Είμαι ο βασιλιάς σου.
Άκου καλά.
Μην αναζητήσεις τις αιχμάλωτες.
Μείνε στο πλευρό μου και δέξου την τιμή που σου απονέμω.
Μην προκαλείς τον θυμό μου.
Το πρωί θα έρθουν.
-Κουνηθείτε! -Κάντε πίσω!
-Πίσω! -Κουνηθείτε!
Μείνετε πίσω!
Προχώρα!
Πρώτες θα πάρουν τις Αγκοτζίε.
Όρθια.
Πρέπει να έχουμε υπομονή.
Όταν μας πάνε για πούλημα, θα μας βγάλουν τις αλυσίδες.
Θα έχουμε τα πόδια μας.
Μην τους αφήσουμε να δουν το σπασμένο χέρι μου.
Όταν μας πουλήσουν, θα 'ναι η κατάλληλη στιγμή.
Θα δημιουργήσετε αντιπερισπασμό.
Σου δίνω 90 γι' αυτήν.
120.
Ομπά, είπες πως θα ήσουν καλός μαζί μου.
Όποιος δώσει τα πιο πολλά.
Καθεμιά μας θα αφοπλίσει από έναν φρουρό και θα τρέξουμε.
Μη σταματήσετε ώσπου να φτάσετε στο νερό.
150 ρεάλ.
Νάουι!
Τι διάολο κάνεις;
Αυτό που ήρθα να κάνω!
Τους λες άγριους; Εσύ είσαι ο άγριος!
Μην ανακατεύεσαι! Να νιώθεις τυχερός που δεν σε πουλάμε!
Ακίνητος!
Όχι.
Όχι!
Ιζόγκι.
Έλα. Έλα. Έλα.
Σήκω.
Όχι. Ιζόγκι, σήκω.
Σε παρακαλώ, Ιζόγκι.
Όχι. Όχι. Όχι!
Συγγνώμη.
Νάουι.
Κινείσαι σαν χελώνα.
Συγγνώμη.
Συγγνώμη, συγγνώμη.
Πάμε. Πάμε.
Ιζόγκι;
Ιζόγκι. Ιζόγκι.
Μην την πλησιάζεις!
Φύγε!
Αν θες αυτήν...
100 ρεάλ.
-Τι κάνεις; -Κάνε στην άκρη.
Ξέρεις τι θα σου κάνει ο βασιλιάς αν τον αψηφήσεις.
Θέλεις να σε διώξουν ή κάτι χειρότερο; Όχι, δεν μπορώ.
Ξέρω τι είναι.
Στο όνειρο.
Το άγριο ζώο που φοβάμαι τόσο.
Είμαι εγώ.
Είναι το κορίτσι που το σώπασαν οι άντρες δεμένο μ' εκείνες τις αλυσίδες.
Την έκρυψα.
Αρνήθηκα τον πόνο της.
Όμως τώρα θα την ακούσω.
Πρέπει να τη σώσω.
Όχι.
Σε παρακαλώ.
Κινδυνεύουμε. Σου έφερα ρούχα.
Θα σε βγάλω κρυφά τη νύχτα.
-Σου ανήκω τώρα; -Ασφαλώς και όχι.
Πήγαινε έξω!
-Θέλω να σε προστατέψω. -Κλειδώνοντάς με;
Ξέρεις τι θα σου κάνουν; Σκοτώθηκε ένας άσπρος.
Εσύ έχεις το κλειδί τώρα.
Εσύ θ' αποφασίσεις πότε θα κλειδώσεις.
Η μητέρα μου με οδήγησε εδώ για να βρω τον εαυτό μου.
Και βρήκα εσένα.
Θα σε βάλω σε φορτηγό πλοίο που πηγαίνει στην Αγγλία.
Θέλω να 'σαι ασφαλής.
Η καρδιά μου έχει πολλές πληγές.
Σύζυγε.
Σε παρακαλώ, δέξου τη συγγνώμη μου που αμφισβήτησα το θέλημά σου.
Τι θέλεις;
Στην άκρη, φίλε μου.
Οι σύζυγοι ψιθυρίζουν.
Είπα στον Τανόνου τι λένε...
Δεν είπα να μη τα συζητάς αυτά με τις συζύγους;
-Δεν σ' το είπα; -Βασιλιά μου, συγχώρησέ με.
Η Νανίσκα πήγε στην Ουίντα
με τη Μιγκάν και μερικές πολεμίστριές της.
Πρέπει να αναβάλουμε το γεύμα.
Όχι, ο λαός κουτσομπολεύει.
Αν το αναβάλεις, θα φανείς αδύναμος.
Πού είναι οι άλλες;
Η Ιζόγκι σκοτώθηκε, Μιγκάνον.
Η Νάουι χάθηκε.
Δεν θα πάρουμε αιχμαλώτους.
Κάντε στάχτη το εμπόριό τους.
Σημάνετε συναγερμό!
Νάουι. Νάουι. Πρέπει να μπω.
Πρέπει να φύγουμε.
Ήρθαν οι αδερφές μου. Πρέπει να τις βοηθήσω.
Τότε θα σε βοηθήσω.
Όχι. Μαλίκ.
Πρέπει να φύγεις.
Τα ρούχα σου είναι ματωμένα.
Φόρεσε αυτά.
Θα τον αναλάβω εγώ.
Θα είμαι στην ακτή.
Θέλω τον Ομπά.
Γρήγορα, από δω!
Στην άκρη!
Μαλίκ!
Σπρώξτε!
Φέρτε μια βάρκα! Χρειάζομαι μια βάρκα!
Όχι, όχι, όχι!
Μαλίκ!
Μαλίκ! Μέσα!
-Μαλίκ, όχι! Όχι! -Λύσε με!
Όχι. Όχι.
Όχι!
Μαλίκ, όχι!
Δεν με θυμάσαι.
Τώρα...
δεν θα ξεχάσεις ποτέ.
Αγκοτζίε!
Δεν μπορούμε να μείνουμε. Μπες στη βάρκα!
Σαντέ, μπράβο. Σου αξίζει.
Νανίσκα! Νανίσκα! Νανίσκα!
Δεν υπάκουσες στον βασιλιά σου, Νανίσκα.
Θα παραιτηθώ από το αξίωμά μου.
Λαέ της Δαχομέης!
Δώσαμε τέλος στην ηγεμονία της αυτοκρατορίας Όγιο!
Δείτε τα πρόσωπα των πολεμιστριών. Κοιτάξτε τες.
Πολλοί δεν το θεωρούσαν δυνατό.
Όμως εμείς πιστέψαμε.
Αυτό σε κάνει μεγάλο ηγέτη.
Όταν βλέπεις ό,τι δεν βλέπουν οι άλλοι.
Ευρωπαίοι και Αμερικάνοι είδαν ότι αν θέλεις να αλυσοδέσεις ανθρώπους,
πρέπει να τους πείσεις ότι τους αξίζει να τους δένουν.
Γίναμε δυνάστες του έθνους μας.
Όμως φτάνει πια.
Φτάνει πια.
Είμαστε λαός πολεμιστών.
Και υπάρχει μια δύναμη στο μυαλό μας,
στην ενότητά μας,
στον πολιτισμό μας.
Αν καταλάβουμε τη δύναμη,
θα είμαστε ασυγκράτητοι.
Λαέ μου, αυτό το όραμα θα ακολουθήσω.
Είναι ένα όραμα που μοιραζόμαστε.
Ήρωες της Δαχομέης!
Δείτε τη γενναιότερη των γενναίων,
διορισμένη από τον βασιλιά Γκέζο,
προάγεται με τον ιερό τίτλο της Πότζιτο.
Νανίσκα, η Γυναίκα Βασιλιάς.
Μια προσφορά για την Ιζόγκι.
Δεν θέλει το νερό.
Θέλει αυτό.
Στο αίμα μου υπάρχει αίμα δολοφόνου.
Ανθρώπου που σου έδωσε μεγάλο πόνο.
Ζητώ συγγνώμη.
Είσαι Αγκοτζίε.
Εγώ ζητώ συγγνώμη.
Σε εγκατέλειψα.
Δεν ήμουν αρκετά γενναία.
Όμως έζησες επειδή ήταν γραφτό να βρεθείς εδώ.
Δεν φταις εσύ για ό,τι έπαθα.
Εσύ...
δεν είσαι εκείνη που μου έκανες κακό.
Είσαι η Νάουι.
Είσαι η κόρη μου.
Ζητώ συγγνώμη.
Μητέρα, θα χορέψεις;
Αδερφές στο αίμα.
Πέσατε...
και τώρα σηκώνεστε.
Χορέψτε μαζί μας.
Βρεθείτε μαζί μας.
Εσύ ζεις για μένα,
κι εγώ για σένα.
Ιζόγκι.
Οντέ.
Έσι.
Γιόσι.
Αλέκο.
Κέσια.
Μπριόνα.
Υπότιτλοι *OFFiCiAL opensubtitles
Υποτιτλισμός: Γιώργος Λυκούδης